## Odluka o općinskim porezima i prirezu porezu na dohodak Općine Svetvinčenat

### NN 1/2002 (3.1.2002.), Odluka o općinskim porezima i prirezu porezu na dohodak Općine Svetvinčenat

# OPĆINA SVETVINČENAT

64

Na teme­lju članka 24., 25., 41. i 42. Zakona o izmjenama i dopunama
Zakona o financira­nju jedinica lokalne samouprave i uprave (»Narodne novine«
br. 59/01.), te članka 66. Statuta Općine Svetvinčenat (Službene novine Općine
Svetvinčenat br. 4/01.), Općinsko vijeće Općine Svetvinčenat na 9. sjednici
održanoj 19. i 26. prosinca 2001. godine, donijelo je sljedeću

## ODLUKU

### O OPĆINSKIM POREZIMA I PRIREZU POREZU NA DOHODAK

I. OPĆE ODREDBE

Članak 1.

Na području općine Svetvinčenat plaćaju se porezi i prirez prema
odredbama Zakona o financira­nju jedinica lokalne i pod­ručne (re­gionalne)
samouprave, prema odredbama ove Odluke i prema propisima donijetim teme­ljem
spomenutog Zakona. Ovom se odlukom utvrđuju stope poreza i prireza, porezna
osnovica, godiš­nja svota poreza, te način obračuna i plaća­nja općinskih
poreza i prireza kao vlastitih izvora prihoda Općine Svetvinčenat.

Članak 2.

Poslove utvrđiva­nja i naplate prireza porezu na dohodak Općine
Svetvinčenat, obav­ljat će Porezna uprava.

Poslove utvrđiva­nja i naplate prihoda jedinica lokalne samo­uprave,
odnosno poslove utvrđiva­nja, evidentira­nja, nadzora, naplate i ovrhe radi
naplate općinskih poreza Općine Svetvin­čenat, obav­ljat će Upravni odjel za
financije i proračun Istarske županije, Odsjek za utvrđiva­nje i naplatu poreza
i vlastitih prihoda, izuzev poreza za koje se ovom Odlukom utvrdi da će poslove
utvrđiva­nja evidentira­nja, nadzora, naplate i ovrhe radi naplate obav­ljati
drugo tijelo.

Na sva pita­nja koja nisu uređena ovom Odlukom neposredno se primje­njuju
odredbe Zakona o financira­nju jedinica lokalne samouprave i uprave (nada­lje:
Zakon).

II. VRSTE POREZA

Članak 3.

Općini Svetvinčenat teme­ljem čl. 30. Zakona pripadaju sljedeći porezi:

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv,

5. porez na korište­nje javnih površina,

6. porez na neizgrađeno građevinsko zemljište,

7. porez na nekorištene poduzetničke nekretnine.

1. Prirez porezu na dohodak

Članak 4.

Prirez porezu na dohodak plaćaju svi obveznici
poreza na dohodak.

Plaća­nje prireza porezu na dohodak propisuje
se obveznicima poreza na dohodak koji na području općine Svetvinčenat imaju
prebivalište ili uobičajeno boravište.

Na pita­nja u svezi obveznika plaća­nja
prireza, poreza i vrste poreza na dohodak, ­nje­gova utvrđiva­nja i naplate,
povrata više plaćenog predujma, oslobođe­nja plaća­nja poreza na dohodak, kao i
sva druga pita­nja koja nisu uređena ovom odlukom, neposredno se primje­njuju
odredbe Zakona o financira­nju jedinica lokalne samouprave, Zakona o porezu na
dohodak i Pravilnika o porezu na dohodak, kao i poreznih i drugih propisa.

Članak 5.

Prirez porezu na dohodak plaća se po stopi od
5% porezne osnovice.

Osnovica prireza porezu na dohodak iz čl. 4.
ove Odluke je porez na dohodak.

Članak 6.

Prirez porezu na dohodak obvezan je
obračunati, obustaviti i na propisani uplatni račun uplatiti poslodavac
istodobno s dohot­ka, odnosno isplata dohotka i uplata poreza obav­lja se
istoga dana.

Prirez porezu na dohodak uplaćuje se u korist
Proračuna Općine Svetvinčenat.

Pravne i fizičke osobe dužne su na zahtjev
Upravnog odjela za financije i proračun Istarske županije, Odsjek za utvrđiva­nje
i naplatu poreza i vlastitih prihoda, dostaviti podatke, odnosno omogućiti uvid
u poslovne k­njige i evidencije zbog prikup­lja­nja podataka potrebnih za
utvrđiva­nje poreza i prireza.

2. Porez na potroš­nju

Članak 7.

Porez na potroš­nju alkoholnih i bezalkoholnih
pića, te piva u ugostite­ljskom objektu plaća se po stopi od 3% od osnovice.
Osnovica poreza na potroš­nju iz st. 1. ovoga članka je prodajna cijena pića po
kojoj se pića prodaju u ugostite­ljskom objektu bez poreza na dodanu
vrijednost.

Članak 8.

Bezalkoholna pića u smislu čl. 7. ove Odluke, smatraju se prirodni voćni
sokovi (juice) kao i sva osvježavajuća gazirana bez­alkoholna pića, te
mineralne i gazirane vode.

Članak 9.

Porez na potroš­nju alkoholnih i bezalkoholnih pića i piva, obveznik
poreza obračunava i plaća u rokovima i na način propisan Zakonom o porezu na
dodanu vrijednost, isti se porez iskazuje u evidencijama propisanim za obračun
poreza na dodanu vrijednost, odnosno porezni obveznik mora za obračunsko raz­dob­­lje
sam utvrditi obvezu poreza na potroš­nju i iskazati je u prijavi poreza, koja,
osim podataka o obvezniku poreza, sadrži i podatke o obračunskom razdob­lju,
osnovici poreza, stopi poreza i utvrđenoj obvezi poreza na potroš­nju.

Porezni obveznik mora prijavu poreza na potroš­nju predati Upravnom
odjelu za financije i proračun Istarske županije, Odsjek za utvrđiva­nje i
naplatu poreza i vlastitih prihoda.

Ako porezni obveznik u propisanom roku na podnese prijavu, poreznu obvezu
utvrdit će procjenom Upravni odjel za financije i proračun Istarske županije,
Odsjek za utvrđiva­nje i naplatu poreza i vlastitih prihoda.

3. Porez na kuće za odmor

Članak 10.

Porez na kuće za odmor ili stana plaćaju pravne i fizičke osobe koje su
vlasnici kuća za odmor na području Općine, u iznosu od 12,00 kuna po jednom
četvornom metru korisne površine kuće za odmor. Pod korisnom površinom kuće za
odmor u smislu ove Odluke, smatra se neto površina kuće za odmor ili stana.

Kućom za odmor smatra se svaka zgrada, dio zgrade ili stan koji se
koristi povremeno ili sezonski.

Članak 11.

Porez na kuće za odmor plaća se godiš­nje u roku od 15 dana od dana
izvršene dostave rješe­nja za razrez poreza.

Oslobađaju se plaća­nja poreza na kuće za odmor fizičke osobe – vlasnici
kuća za odmor ili stana, koje su u trenutku rođe­nja imale prebivalište na
području koje danas obuhvaća Općina Svetvinčenat, te ­njihovi bračni drugovi i
djeca.

4. Porez na tvrtku ili naziv

Članak 12.

Porez na tvrtku ili naziv plaćaju fizičke ili pravne osobe koje su
obveznici poreza na dobit ili dohodak i re­gistrirane su za obav­lja­nje
djelatnosti, u godiš­njem iznosu, te iznosi po tvrtki ili nazivu na dan
utvrđiva­nja obveze:

– 1000,00 kn za poduzetnike – pravne osobe,

– 750,00 kn za poduzetnike – fizičke osobe koje samostalnim radom obav­ljaju
ugostite­ljsku, trgovačku ili zabavnu djelatnost,

– 500,00 kn za ostale porezne obveznike.

Za svaku poslovnu jedinicu na području Općine Svet­vin­čenat plaća se
50% poreza iz prethodnog stavka.

Pravne i fizičke osobe koje postanu obveznici plaća­nja poreza na tvrtku
ili naziv u drugoj polovini kalendarske godine, plaćaju za tu godinu 50% poreza
iz stavka 1. ovog članka.

Članak 13.

Tvrtkom ili nazivom u smislu ove Odluke,
smatra se ime pravne ili fizičke osobe pod kojom trgovačko društvo ili rad­nja
posluje, izuzev natpisa na klupama, stolovima i otvorenim prodajnim mjestima na
tržnici, a na kojima se prodaju živežne namirnice, te napisa što ih građevinska
poduzeća ističu na gradilištima.

Članak 14.

Porez na tvrtku ili naziv, plaća se godiš­nje
u roku od 15 dana od dana dostave rješe­nja kojim je porez utvrđen. Obveznik
poreza na tvrtku ili naziv, dužan je tvrtku ili naziv i promjenu imena tvrtke
ili naziva i drugu promjenu što utječe na visinu poreza prijaviti Upravnom
odjelu za financije i proračun Istarske županije, Odsjek za utvrđiva­nje i
naplatu poreza i vlastitih prihoda, u roku od 15 dana od dana upisa u re­gistar,
odnosno od dana nastale promjene.

Članak 15.

Pravne i fizičke osobe koje započi­nju obav­ljati
djelatnost, oslobađaju se djelomično plaća­nja poreza na tvrtku ili naziv i to:

– u prvoj godini rada 100% iznosa poreza na
tvrtku ili naziv

– u drugoj godini rada 75% iznosa poreza na
tvrtku ili naziv

– u trećoj godini rada 25% iznosa poreza na
tvrtku ili naziv.

Pod pravnim i fizičkim osobama iz st. 1. ovoga
članka, podrazumijevaju se pravne i fizičke osobe koje u pos­ljed­njih pet
godina nisu obav­ljale istu ili sličnu djelatnost na području Općine
Svetvinčenat i koje djelatnost obav­ljaju u poslovnim prostorijama ili
lokacijama na kojima se u pos­ljed­njih pet godina nije obav­ljala ista ili
slična djelatnost. Nada­lje, pod istima se podrazumijevaju pravne i fizičke
osobe koje već posluju na području Općine Svetvinčenat, ukoliko otvaraju nove
poslovne prostorije na novim lokacijama pa time povećavaju ukupan broj
zaposlenih a sve uz uvjet da posluju i na novoj i na postojećoj lokaciji.

5. Porez na korište­nje javnih površina

Članak 16.

Obveznik poreza na korište­nje javnih površina
je pravna i fizička osoba koja koristi javne površine sukladno Zakonu i odred­bama
ove Odluke.

Javnom površinom iz prethodnog stavka ovog
članka se smatra ukupna javna površina koju obveznik koristi.

Porez na korište­nje javnih površina se plaća
po stopi od 20% na osnovicu koja predstav­lja naknadu za uporabu odnosno
korište­nje javnih površina.

Članak 17.

Rješe­nje o razrezu poreza na korište­nje
javnih površina donosi Jedinstveni upravni odjel Općine Svetvinčenat.

Porez na korište­nje javnih površina se plaća
u roku od 15 dana od dostave rješe­nja o razrezu tog poreza, odnosno, ukoliko
se plaća­nje naknade za uporabu odnosno korište­nje javnih površina vrši u
obrocima, porez se plaća u istim rokovima u kojima dospijeva za plaća­nje
naknada za uporabu odnosno korište­nje javnih površina.

Iznimno od odredbi stavaka 1. i 2. ovog
članka, kod jednodnevnog korište­nja javne površine, porez na korište­nje
javnih površina naplaćuje se odmah u sklopu naknade za uporabu javne površine
bez donoše­nja rješe­nja o razrezu poreza na korište­nje javne površine.

6. Porez na nekorištene
poduzetničke nekretnine

Članak 18.

Porez na nekorištene poduzetničke nekretnine
se plaća u godiš­njem iznosu po četvornom metru korisne površine nekoriš­tene
poduzetničke nekretnine i to:

– u nase­lju Svetvinčenat i Juršići      3,00
kn

– u ostalim nase­ljima Općine Svetvinčenat   1,00 kn.

Pod nekorištenim poduzetničkim nekretninama iz st. 1. ovoga članka
smatraju se nekretnine u kojima se ne obav­lja djelatnost tri dana.

Obveznik poreza na nekorištene poduzetničke nekretnine je fizička i
pravna osoba vlasnik nekretnina.

Članak 19.

Oslobađaju se obveznici poreza na nekorištene poduzetničke nekretnine,
plaća­nja poreza ako se nekretnine ne mogu koristiti zbog elementarnih nepogoda
ili smrti obveznika dok se ne riješe nas­ljedna prava.

Obveznici poreza na nekorištene poduzetničke nekretnine moraju dostaviti
Upravnom odjelu za financije i proračun Istarske županije, Odsjek za utvrđiva­nje
i naplatu poreza i vlastitih prihoda, podatke o nekorištenim poduzetničkim
nekretninama najkasnije do 31. ožujka godine za koju se utvrđuje porez, a plaća
se u roku od 15 dana od dana izvršene dostave rješe­nja o utvrđiva­nju toga
poreza.

7. Porez na neizgrađeno građevinsko zem­ljište

Članak 20.

Porez na neizgrađeno građevinsko zem­ljište plaća se po četvornom metru
neizgrađenog građevinskog zem­ljišta u godiš­njem iznosu i to:

– u nase­lju Svetvinčenat i zonama male privrede    3,00 kn

Porez na neizgrađeno građevinsko zem­ljište plaćaju pravne i fizičke
osobe koje su vlasnici neizgrađenog građevinskog zem­ljišta.

Pod neizgrađenim građevinskim zem­ljištem iz stavka 1. ovoga članka
smatra se zem­ljište koje se nalazi unutar granica građevinskog područja nase­lja
na kojemu se u skladu s prostornim planom mogu graditi građevine za stambene,
poslovne i druge namjene, a na kojemu nije izgrađena nikakva građevina.

Neizgrađenim građevinskim zem­ljištem smatra se i zem­ljište na kojemu
postoji privremena građevina za čiju izgrad­nju nije potrebno odobre­nje za
grad­nju kao i zem­ljište na kojemu se nalaze ostaci nekadaš­nje građevine.

Obveznici poreza na neizgrađeno građevinsko zem­ljište moraju dostaviti
Upravnom odjelu za financije i proračun Istarske županije, Odsjek za utvrđiva­nje
i naplatu poreza i vlastitih prihoda, podatke o neizgrađenom građevinskom zem­ljištu
najkasnije do 31. ožujka godine za koju se utvrđuje porez, a plaća se u roku od
15 dana od dana izvršene dostave rješe­nja o utvrđiva­nju toga poreza.

III. PRIJELAZNE I ZAVRŠNE ODREDBE

Članak 21.

Obveznik poreza iz ove Odluke može zahtjev za oslobođe­nje od plaća­nja
poreza podnijeti Općinskom vijeću Općine Svetvinčenat, a koje će odlučivati o
svakom pojedinačnom zahtjevu.

Članak 22.

Kada obveznik poreza i prireza porezu na dohodak, dospjeli porez i
prirez porezu na dohodak, ne plati u propisanom roku, isti će se prisilno
naplatiti.

Članak 23.

Danom primjene ove Odluke prestaje važiti Odluka o općinskim porezima
Općine Svetvinčenat od 23. 3. 2000. god. Klasa: 023-01/00-01/214, Urbroj:
2168/07-09-00-1.

Članak 24.

Ova Odluka stupa na snagu osmog dana od dana objave u »Službenim
novinama Općine Svetvinčenat«, a primje­njuje se od 1. siječ­nja 2002. godine.

Klasa: 021-05/01-01/30
Urbroj: 2168/07-01-01-1
Svetvinčenat, 26. prosinca 2001.

Predsjednik
**Dario Bančić, ing. ph**., v. r.

Odluka, NN 1/2002-64